SPRÁVA KOMISIE EURÓPSKEMU PARLAMENTU A RADE Výročná správa o pokroku dosiahnutom v rámci spoločných podnikov spoločných technologických iniciatív v roku 2009 /* KOM/2011/0557 v konečnom znení */





SPRÁVA KOMISIE EURÓPSKEMU PARLAMENTU A RADE Výročná správa o pokroku dosiahnutom v rámci spoločných podnikov spoločných technologických iniciatív v roku 2009 1. ÚVOD Výročná správa o pokroku dosiahnutom v rámci spoločných podnikov spoločných technologických iniciatív (ďalej len „SP STI“) sa pripravuje v súlade s článkom 11 ods. 1 každého nariadenia Rady, ktorým sa zriaďujú jednotlivé SP STI[1], v ktorom sa uvádza, že: „Komisia predkladá Európskemu parlamentu a Rade výročnú správu o pokroku dosiahnutom spoločným podnikom [NÁZOV STI]. Táto správa obsahuje podrobnosti o plnení vrátane počtu predložených návrhov, počtu návrhov vybraných na financovanie, typu účastníkov vrátane MSP a [štatistiky za jednotlivé krajiny].“ V prípade Čistého neba sa v článku 11 ods. 1 nariadenia Rady 2008/71/ES[2] tiež ustanovuje, že: „Konkrétne bude táto výročná správa obsahovať podľa potreby výsledky posúdenia technologickým hodnotiteľom uvedeným v článku 8 ods. 1 štatútu“. Tento dokument predstavuje druhú správu o pokroku dosiahnutom týmito SP STI. Je k nemu pripojený pracovný dokument útvarov Komisie, ktorý obsahuje v podstate štatistické informácie o výskumných činnostiach SP STI v roku 2009. 2. POKROK DOSIAHNUTÝ V ROKU 2009 2.1. PRÍPRAVNÉ ČINNOSTI Ďalšie prípravné práce potrebné na vytvorenie SP STI sa uskutočnili v roku 2009, najmä v oblasti rozpočtových pravidiel SP STI, požiadaviek na účtovný systém, plánu prijímania pracovníkov, vykonávacích opatrení služobného poriadku, výberových konaní v súvislosti s prijímaním pracovníkov, predovšetkým s vymenovaním štyroch výkonných riaditeľov, modelu dohody o grante SP, modelu všeobecnej finančnej dohody medzi Komisiou a SP, dokumentácie súvisiacej s výzvami na predkladanie návrhov, rámca vnútornej kontroly SP a hostiteľskej dohody s belgickými orgánmi. SP STI boli umiestnené v budove COVE v Bruseli. Na jeseň 2009 IMI, Čisté nebo a ARTEMIS nadobudli prevádzkovú kapacity potrebnú na plnenie rozpočtu (nazývanú tiež „nezávislosť“). Tieto SP STI teraz fungujú bez priamej účasti Komisie na ich každodennej práci. 2.2. FINANCOVANIE VÝSKUMU Všetky SP vyhlásili výzvy v roku 2009. ARTEMIS uverejnil svoju druhú výzvu na predkladanie ponúk 5. 3. 2009 a ENIAC 19. 3. 2009. Čisté nebo uverejnilo výzvy týkajúce sa partnerov 15. 6. 2009 a 25. 11. 2009. PČV uverejnila druhú výzvu na predkladanie ponúk 2. 7. 2009. A napokon IIL uverejnila svoju druhú výzvu na predkladanie ponúk 27. 11. 2009. Podrobné informácie o týchto výzvach sú uvedené v pracovnom dokumente útvarov Komisie, ktorý je sprievodným dokumentom k tejto výročnej správe. 2.3. VÝSLEDKY POSÚDENIA TECHNOLOGICKÝM HODNOTITEľOM UVEDENÝM V čLÁNKU 8 ODS. 1 šTATÚTU ČISTÉHO NEBA V roku 2009 neboli pripravené žiadne výsledky posúdenia technologickým hodnotiteľom, nakoľko rôzne zložky tohto nástroja sa ešte len integrovali. Kalibračný postup týkajúci sa environmentálneho vplyvu súčasnej generácie lietadiel, ktorý poskytne referenčné hodnoty pre budúce porovnania, sa naplánoval na rok 2010 so zámerom priniesť spresnenie environmentálnych cieľov Čistého neba. 3. PREHľAD čINNOSTÍ V ROKU 2010 A NESKÔR V roku 2010 SP STI naďalej zohrávali úlohu pri utváraní podoby európskeho výskumného prostredia a integrácii priemyselného výskumu v ich príslušných oblastiach. V roku 2010 Komisia poskytla samostatnosť posledným dvom SP STI, a to ENIAC-u a PČV. To znamenalo koniec akéhokoľvek zapájania sa Komisie v prípravnom období do činnosti SP STI, ktoré začali fungovať podľa siedmeho rámcového programu v oblasti výskumu, technického rozvoja a demonštračných činností. V roku 2010 Komisia začala vykonávať činnosti týkajúce sa prvých priebežných hodnotení SP STI v súlade s článkom 11 ods. 2 nariadenia Rady, ktorým sa zriaďujú jednotlivé SP STI. Tieto priebežné hodnotenia vykonala Komisia za pomoci nezávislých odborníkov a týkali sa kvality a otázok súvisiacich s efektívnosťou, ako aj pokroku dosiahnutého pri plnení stanovených cieľov. Závery týchto priebežných hodnotení budú neskôr oznámené parlamentu a Rade a budú doplnené pripomienkami Komisie a vo vhodných prípadoch opatreniami meniacimi a dopĺňajúcimi regulačný rámec SP STI. 4. ĎALŠIE INFORMÁCIE Ďalšie informácie sú k dispozícii na webovej stránke http://cordis.europa.eu/fp7/jtis/home_en.html, ktorá zabezpečuje centrálny prístupový bod k webovým stránkam jednotlivých SP STI. [1] Ide o týchto päť STI: Iniciatíva pre inovačné lieky (podpora rozvoja nových vedomostí, nástrojov a metód pre nové lieky, nariadenie Rady 2008/73/ES, http://imi.europa.eu), Čisté nebo (snaha o zvýšenie konkurencieschopnosti európskeho leteckého priemyslu a zároveň znižovanie emisií a hluku, nariadenie Rady 2008/71/ES, http://www.cleansky.eu), Palivové články a vodík (urýchlenie rozvoja a rozšírenia zásob vodíka a technológií palivových článkov, nariadenie Rady 2008/521/ES, http://www.fch-ju.eu), ARTEMIS (riešenie zabudovaných počítačových systémov, nariadenie Rady 2008/74/ES, http://www.artemis-ju.eu), ENIAC (zameranie na veľmi vysokú úroveň miniaturizácie požadovanú pre ďalšiu generáciu nanoelektronických komponentov, nariadenie Rady 2008/72/ES, www.eniac.eu). [2] Ú. v. ES L 30, 4.2.2008, s. 1 - 20, s korigendom v Ú. v. ES L 220, 15.8.2008, s. 35.